**Datganiad o Effaith COVID-19 ar Ymchwil Ôl-raddedig**

**Cydnabod effaith COVID-19 ar raglenni ymchwil myfyrwyr ôl-raddedig**

Mae Prifysgol Abertawe yn cydnabod bod pandemig COVID-19 wedi effeithio'n uniongyrchol a/neu'n anuniongyrchol ar waith llawer o'n myfyrwyr ymchwil ôl-raddedig.

Mae llawer o'n myfyrwyr wedi addasu, a byddant yn gallu addasu i'r tarfu ar eu hymchwil drwy wneud addasiadau amrywiol i'w prosiectau ymchwil. Gyda hyn mewn cof, mae'r Brifysgol yn gofyn i'r holl Arholwyr ystyried effaith bosib Covid-19 wrth asesu traethodau hir a myfyrwyr mewn arholiadau llafar (viva).

Gallai'r effeithiau hyn gynnwys y canlynol, ymysg eraill:

* Maint ac amrywiaeth y gwaith ymchwil
* Mynediad i gyfleusterau ac adnoddau
* Materion sy'n ymwneud â lles
* Gofal plant / cyfrifoldebau gofalu
* Methodolegau amgen
* Setiau data amgen neu lai
* Addasu prosiectau
* Addasu i gyd-destun newydd ar gyfer gwaith ymchwil

Mae'r Brifysgol yn pwysleisio y dylai ansawdd y gwaith sy'n cael ei gyflwyno barhau i fodloni’r meini prawf angenrheidiol ar gyfer y dyfarniad ac ni ddylai unrhyw ystyriaeth o effaith beryglu’r safonau a amlinellwyd yn Rheoliadau'r Brifysgol a disgwyliadau'r Asiantaeth Sicrhau Ansawdd (QAA) o ddeilliannau doethurol.

Mae'r ymagwedd hon yn cyd-fynd â’r ddogfen  Covid-19 Impact on Assessment of Research Degrees gan Gyngor Addysg Graddedigion y DU a llawer o sefydliadau Addysg Uwch eraill yn y sector.